《寄柳道传黄晋卿两生》
宋代·方凤

新秋凉气发，松籁调于喁。
山房良静閴，文史淡足娱。
吾心太虚廊，傥然万象俱。
大观物物齐，何事分贤愚。
遐哉金兰契，聊用佈区区。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。